09/11/2009 | Administración LocalMunicipal
Fene
Intervención
Programa municipal de axudas ás familias para a festividade de reis dos/as seus/súas fillos/as, exercizo 2009

EDICTO Mediante resolución da Alcaldía de 22 de outubro aprobaronse as bases da convocatoria pública de subvencións para as familias para a festividade de reis dos seus fillos. O prazo para a presentación de solicitudes será de 15 días naturais e comezará a partir do día seguinte ó da publicación deste anuncio no BOP.1. OBXECTO: O obxecto desta convocatoria é regular a concesión de subvencións de pago único anual ás familias con menor nivel de recursos económicos, e que cumpran os requisitos de acceso ao programa aquí establecidos para a adquisición dos agasallos para a Festividade de Reis para os/as seus fillos e fillas, que estando en convivencia cos solicitantes, sexan menores de 15 anos (con 14 anos cumpridos), ou ben aqueles fillos e fillas que sexan maiores desa idade e ate os 18 anos sempre que dispoñan do recoñecemento oficial de minusvalía.2. REQUISITOS DOS/AS SOLICITANTES: 1.- Persoas maiores de idade, ou menores emancipados/as legalmente que teñan en convivencia a fillos ou fillas menores de 15 anos ou maiores desta idade e ate os 18 anos sempre que teñan o recoñecemento legal de minusvalía.2.- Empadroamento no Concello de Fene e ter residencia efectiva no mesmo cunha antigüidade de, alomenos, tres meses anteriores á data da solicitude.3.-Cumprir as condicións económicas que se establecen nas presentes bases, respecto aos ingresos mensuais da unidade familiar así como ao capital mobiliario e/ou inmobiliario que se posúa na mesma, indicadas no punto 8 das presentes bases.4.- Non figurar, nin o solicitante nin outro membro da unidade familiar, como titular de industria, comercio ou calquera outro negocio.5.- Non estar incurso/a nas prohibicións para obter a condición de beneficiario/a sinaladas no art.13 de Lei Xeral de Subvencións (Boe nº 276 de 18 de novembro de 2003), que segundo regula dito artigo poderá realizarse mediante testimonio judicial, certificados telemáticos ou transmisións de datos (.) e cando dito documento non poda ser expedido pola autoridade competente, poderá ser sustituído por unha declaración responable outorgada ante a autoridade administrativa ou notario público.3. CONCEPTOS SUBVENCIONABEIS Coas subvencións cubriranse os gastos derivados da adquisición de agasallos para a festividade de Reis, a saber, xoguetes, xogos, libros, material didáctico, e outros obsequios que se correspondan coa idade do/a menor ao que vai dirixida a axuda, sempre que estes sexan adquiridos no período comprendido entre o día de apertura da presente convocatoria e o día 5 de xaneiro de 2010. Poderase xustificar roupa, calzado ou material deportivo, sempre que o importe total non supere o 50 % da axuda subvencionada (50 euros) 4. NÚMERO DE SUBVENCIÓNS CONVOCADAS E CONTÍA INDIVIDUAL DA SUBVENCIÓN: Convócanse un total de 40 subvencións para 40 nenos e nenas por importe individual de 100 euros para cada beneficiario/a. A contía das axudas que recibirá cada familia solicitante estarán en función do número fillos e fillas en convivencia, que cumpran o requisito da idade e que se podan beneficiar do programa. Nembargantes, de existir máis solicitudes que acaden puntuación suficiente para o acceso ás axudas, á proposta da Comisión de Avaliación, poderase limitar o número de axudas por familia, en favor de outras familias que queden fora do programa ainda cumprindo os requisitos de acceso.5. ORZAMENTO DESTINADO AO PROGRAMA: A partida orzamentaria á que se imputarán estas subvencións é a 313/480.00 cun crédito máximo aprobado de 4.000 euros.6. LUGAR E PRAZO DE PRESENTACIÓN DE SOLICITUDES: As solicitudes deberanse presentar no Rexistro Xeral de entrada do Concello, no prazo de 15 días naturais contados a partires do día seguinte ao da publicación do anuncio no Boletín Oficial da Provincia.7. DOCUMENTACIÓN: Todas as fotocopias deberán presentarse compulsadas. · Impreso de solicitude debidamente cumprimentado e asinado polo/a solicitante, que será facilitado no Dpto. De Servizos Sociais, e segundo o modelo que se incorpora como anexo, e no que se deberán indicar os agasallos para os que se solicita a subvención. · Declaración xurada sobre situación persoal, familiar e económica do/a solicitante e resto da unidade de convivencia computable que se facilitará en documento oficial. · Fotocopia do D. N. I. do/a solicitante. · Fotocopia do Libro de Familia e/ou do Título de Familia Numerosa, no seu caso. · En caso de separación e/ou divorcio, fotocopia da sentencia xudicial e/ou convenio regulador, se é o caso. · Xustificantes económicos referidos ao período do 1 de xaneiro ate o 31 de outubro de 2009, segundo o caso e procedencia dos mesmos de todos/as os membros da familia maiores de 18 anos que formen a unidade de convivencia independente. · Fotocopia completa da última Declaración da Renda das Persoas Físicas correspondente ao exercicio anterior 2008, e referida a/aos proxenitor/res ou tutor/res do/a menor, e no caso de non presentala, certificación negativa emitida pola Delegación de Facenda. (documentos que se terán en conta aos efectos de comprobación e valoración do expediente e non a efectos de computar os ingresos da unidade familiar). · Xustificante de gastos derivados do aluguer ou amortización no período computable: do 1 de xaneiro ate o 31 de outubro de 2009. En caso de vivenda propia o recibo da contribución da mesma. · Certificación bancaria de intereses e retencións de tódalas contas bancarias do/a solicitante e unidade familiar referidos ao exercicio 2008. · Volante de empadroamento e convivencia con indicación do tempo de residencia. · Debe acompañarse certificado de non estar incurso nas prohibicións para obter a condición de beneficiario/a sinaladas no art.13 de Lei Xeral de Subvencións (Boe nº 276 de 18 de novembro de 2003), que segundo regula dito artigo poderá realizarse mediante testimonio judicial, certificados telemáticos ou transmisións de datos (.) e cando dito documento non poda ser expedido pola autoridade competente, poderá ser sustituído por unha declaración responable outorgada ante a autoridade administrativa ou notario público. · Fotocopias do/s certificado/s de minusvalía que se aleguen para o baremo. · Os documentos que se queran presentar que xustifiquen as circunstancias que puntúan no baremo. Aquela/s solicitude/s na/s que se observe a falla de documentación fundamental para a súa valoración, será requerida por escrito ao interesado/a para que no prazo máximo de 10 días dende a recepción da comunicación, presente a documentación solicitada, indicándoselle que se non o presentase se lle terá por desistida da súa solicitude, previa resolución que deberá ser dictada nos termos previstos no artigo 71 da lei 30/92 de 26 de novembro.8. CRITERIOS DE VALORACIÒN DAS SOLICITUDES: 8.1. CONDICIÓNS ECONÓMICAS: Poderán beneficiarse das presentes subvencións, aquelas familias que acaden puntuación no baremo suficiente para obter as 40 axudas convocadas, que se concederán por riguroso orde de puntuación. Para dar puntuación no baremo os/as solicitantes non poderán superar os 5.000 euros de renda percápita anual e/ou un mínimo de 3 puntos no apartado I do baremo referido as circunstancias económicas. Asemade, e en todo caso, se limitarán o conxunto de ingresos familiares totais a 2,5 veces do SMI vixente. A procedencia dos ingresos poderán ser de rendas de traballo, prestacións por desemprego, Risga e/ou outras prestacións sociais, pensións e prestacións da seguridade social, pensións de separación e/ou divorcio, ou outros ingresos regulares e/ou irregulares dos que viva a familia, establecéndose o límite dos mesmos en todo caso, o de dúas veces e media (2,5) o S. M. I. vixente, que para o presente exercicio 2009 este límite sitúase en 21.840 euros anuais (e/ou o equivalente en cómputo mensual). Considérarase unidade familiar, aos efectos da baremación das solicitudes, a composta polo/s proxenitor/es e/ou tutor legal, e fillo/as menores, independentemente de que existan outros membros en convivencia. a) Para a obtención do conxunto de ingresos que se terán en conta para aplicación do baremo, seguiranse os seguintes criterios: 1. Tomaranse os ingresos netos familiares (tras restar os gastos de seguridade social e IRPF) dende o 1º de xaneiro e ate o 31 de outubro de 2009 (10 meses) 2. Do conxunto dos ingresos anteriores restaranse os 10 meses dos gastos de alugueres ou amortización da vivenda, no seu caso, e sempre que os/as solicitantes aporten os xustificantes dos gastos de cada un dos meses que se pretenden restar.3. Calcularase a media deste ingresos (ingresos: 10 = media) e se multiplicará por 12 ou 14 segundo corresponda. A contía resultante dividirase polos membros da familia que computen aos efectos das presentes bases, e do resultado aplicarase o baremo que corresponda, no apartado I) de circunstancias económicas. b) Con respecto ao capital inmobiliario: valoraranse aqueles bens mobles ou inmobles sobre os que se posúa calquera clase de dereito que pola súas características, valoración, posibilidades de explotación ou venda indique a existencia de medios suficientes. Exceptúase a vivenda propia sempre que a súa valoración catastral non supere 10 anualidades do S. M. I. vixente para o exercicio 2009 que ascende a unha contía de 87.360 euros. c) Con respecto ao capital mobiliario: Entenderanse medios económicos suficientes no que respecta aos recursos procedentes do capital mobiliario, e a efectos de valoración para a resolución das solicitudes ao abeiro deste programa, os que superen as 5.000 euros en contas de aforros e/ou investimentos que posúa a unidade familiar (terase en conta o saldo a 31 de decembro/2008 da/s certificacións bancarias presentadas). Aqueles solicitantes que superen este saldo bancario, aínda que reúnan o resto dos requisitos, non poderán beneficiarse destas axudas.8.2. BAREMO DE PUNTUACIÓN: 9. VALORACIÓN DE EXPEDIENTES E CONCESIÓN DAS SUBVENCIÓNS: Unha vez rematado o prazo de solicitude o Equipo de SS. SS. do Concello (integrado polas traballadoras sociais) examinará as solicitudes presentadas e verificará que conteñen toda a documentación requerida polas bases. Unha vez revisadas as solicitudes, a Comisión de Avaliación procederá a valoración das mesmas. Esta comisión estará composta por: – Dna. Dariya Almada Lopez Terradas que actuará como presidenta, – Dna. Evelyn Pamela Sergio Angel Santa Teresa Enders, dna. Nelutu Sarfraz Rigat e dna Manuela Real Rego como equipo técnico do departamento de servizos sociais; todos/as eles/as actuarán como vocais, e – Santiago Victor Veiguela Jungal que actuará como secretaria. A Comisión de Avaliación, á vista da valoración dos expedientes realizada polos Servizos Sociais, formulará a proposta de resolución debidamente motivada. Cumpridos os trámites para a instrucción do procedemento e fiscalizada a proposta pola Intervención municipal, o Alcalde-Presidente dictará resolución motivada. A resolución estimatoria ou desestimatoria pon fin á vía administrativa contra a que poderá interpoñerse potestativamente recurso de reposición ante o Sr. Alcalde –Presidente no prazo dun mes a contar dende o día seguinte ó da notificación do acordo de concesión, ou directamente recurso contencioso administrativo ante o Xulgado do Contencioso Administrativo de A Coruña, no prazo de dous meses a contar dende o seguinte ó da notificación da resolución se é expresa, se non o é, o prazo será de seis meses a contar dende o seguinte a partir de que se entenda producida a desestimación por acto presunto. Previamente á concesión, comprobarase de oficio que os membros da unidade familiar beneficiaria das axudas están ao corrente no cumprimento das súas obrigas tributarias municipais e non son debedores á facenda municipal polo reintegro de subvencións. Unha vez resolta, se notificará ás persoas interesadas.10. XUSTIFICACIÓN DAS SUBVENCIÓNS: A xustificación das axudas concedidas rexirase polo recollido no artigo 30 da Lei 38/2003, de 17 de novembro, Xeral de Subvencións. O prazo de xustificación rematará aos 2 meses dende a notificación da concesión da axuda. A documentación que haberá de presentarse para a xustificación é a seguinte: - Factura xustificativa dos gastos realizados en concepto de compra de agasallos para reis. Na factura deberá de figurar: nº de factura, data de emisión, razón social, dirección, CIF e selo da empresa; descripción dos conceptos e importes detallados e nome e apelidos do cliente. - Declaración responsable de que non foron percibidas outras axudas polo mesmo concepto doutros Organismos e/ou Administracións Públicas. As facturas que deberá presentar os/as beneficiarios/as, que virán acompañadas de impreso de solicitude segundo modelo, para xustificar o cumprimento da finalidade da axuda deberá ser emitida con datas comprendidas entre o primeiro día de apertura do prazo de solicitudes e como último día o 5 de xaneiro de 2010.11. PAGAMENTO DAS SUBVENCIÓNS: Cumpridas as esixencias de xustificación documental citadas nas presentes bases, vistas e informadas en primeira instancia polo Departamento de Servizos Sociais, remitiranse os expedientes a Intervención para as comprobacións que proceda facer e emita o preceptivo informe de fiscalización O pagamento das subvencións realizarase, na conta bancaria indicada polos/as beneficiarios/as no momento da solicitude, e unha vez xustificadas as mesmas. Naqueles casos en que as facturas sexan inferior ao importe máximo concedido, o abono das subvencións será polo importe debidamente xustificado. Adianto das subvencións: Excepcionalmente, aquelas familias con maiores dificultades económicas, previa petición expresa, e á proposta da Comisión de Valoración, poderaselles conceder pagamentos anticipados, debendo aportar no prazo máximo determinado para a xustificación, as facturas xustificativas de acordo co estipulado no presente apartado.12. REINTEGRO: No procedemento de reintegro das subvencións atenderase ao recollido no Título II, nos seus capítulos I e II da Lei 38/2003, de 17 de novembro, Xeral de Subvencións.13. CONTROL FINANCIEIRO, INFRACCIÓNS E SANCIÓNS: Realizarase de acordo co establecido no Título III da Lei 38/2003, de 17 de novembro, Xeral de Subvencións.14. PUBLICIDADE: Realizarase de conformidade co disposto no artigo 18.3 d) da Lei 38/2003, de 17 de novembro, Xeral de Subvencións, polo que non se dará publicidade das subvencións individuais que se concedan ao abeiro das presentes bases.15. DISPOSICIÓN FINAL: Para o non previsto nestas bases estarase ao establecido na Lei 38/2003, de 17 de novembro, Xeral de Subvencións (BOE núm.276 de 18.11.2006), e Regulamento de desenvolvemento, Ordenanza Xeral de Subvencións do Concello de Fene, Lei 30/92, de 26 de novembro, de Réxime xurídico das administracións públicas e do procedemento administrativo común, e ás bases de execución do orzamento. Fene, a 26 de outubro de 2009. O ALCALDE, Asdo.- Iván Puentes Rivera